今晚同老公睇完戲，去太子搭車時突然想食甜品，經過宮葉，老公二話不說就話入去食，因為佢和朋友之前嚟食過拉麵時，已經見到隔離枱D甜品好靚，今晚一於試吓我揀咗士多啤梨乳酪雪糕，老公就要青蘋果水果茶。好靚呀，好多士多啤梨，又大粒又甜，雪糕又滑超好食，原來底部仲有好多生果粒同綠茶果凍，份量和質量都係冇得彈！老公杯水果茶都好吸引，超多水果而且好新鮮，最重要係比起出面一般連鎖店果D冇咁甜，唔係好似飲糖水咁，讚！